28fce8ca7f704015ca96c36e9eb938c1
Τι είναι η διπλωπία;
matakia.gr
2019.47
Η **διπλωπία** είναι ένα οφθαλμολογικό σύμπτωμα αρκετά ενοχλητικό, γνωστό στο ευρύ κοινό ως διπλή όραση. Δυνητικά θεωρείται ένα σημαντικό νευρολογικό σύμπτωμα. Είναι η ταυτόχρονη αντίληψη δύο εικόνων, ενός μόνο αντικειμένου. Με απλά λόγια σημαίνει ότι ο πάσχων από διπλωπία βλέπει διπλά. Ενώ παρατηρεί και προσηλώνεται σε ένα αντικείμενο παρόλα αυτά βλέπει δύο είδωλα. Να φέρουμε ένα παράδειγμα… ενώ σε μια ταμπέλα υπάρχει ο αριθμός 8, ο πάσχων διαβάζει 88, είτε δίπλα δίπλα, είτε πάνω κάτω.


Το φαινόμενο της
πραγματικής διπλωπίας **δεν είναι** από
τα συχνά οφθαλμολογικά προβλήματα. Μπορεί να εμφανιστεί σε κάθε ηλικία
συνηθέστερα όμως απασχολεί ανθρώπους πιο προχωρημένους ηλικιακά.



19432663bb0ef6384bb40159f8c53246
Πού οφείλεται η διπλωπία;
matakia.gr
2019.47
Συνήθως το αίτιο είναι **μυϊκό ή νευρικό.** Αυτό κάνει τον έναν οφθαλμό να αποκλίνει από τον άλλον. Αποτέλεσμα; Αδυνατούν τα μάτια σας να εστιάζουν ταυτόχρονα. Οι εικόνες που στέλνουν τα δύο μάτια στον εγκέφαλο είναι αλλιώτικα τοποθετημένες η μια από την άλλη και προκαλούν διπλή όραση.


2e30a6e3432a232273c3fefb5913a155
Ποια τα αίτια που προκαλούν την διπλωπία;
matakia.gr
2019.47
**Τα αίτια της διπλωπίας μπορεί να είναι από πολύσοβαρά έως και πιο ‘’ελαφρά’’.**


* Ένα ακανόνιστο σχήμα του κερατοειδούς χιτώνα,
* Μια ανωμαλία του κερατοειδούς,
* Ανωμαλίες του φυσικού φακού του ματιού,
* Ανωμαλίες του αμφιβληστροειδούς, όπως είναι η εκφύλιση της ωχράς κηλίδας,
* Η [ελλιπής παραγωγή δακρύων](https://www.matakia.gr/ygeia-mation/ksirofthalmia/) και δη ποιοτικών, η λεγόμενη ξηροφθαλμία,
* Όγκος, τραυματισμός εγκεφάλου ή και αιμορραγίες,
* Θυρεοειδική οφθαλμοπάθεια,
* Κρανιοεγκεφαλική κάκωση,
* Ψευδοόγκος στον εγκέφαλο,
* Αυτοάνοση διαταραχή, νόσος graves,
* Μυοασθένεια gravis,
* Νευρικές λοιμώξεις,
* Διαβήτης, ή και μια…
* Απλή ίωση.


Σε όλες των περιπτώσεων παρατηρείται παράλυση οφθαλμοκινητικού μυός ή περισσοτέρων μυών.


Ας εξετάσουμε όμως τις αιτίες πιο αναλυτικά ανά ηλικιακή ομάδα.


**Αίτια της αμβλυωπίας ως τα 15 πρώτα χρόνια της ζωής ενός ανθρώπου μπορεί να είναι** 


* μια ίωση,
* ένας απλός τραυματισμός των ματιών του,
* μπορεί και ένας όγκος στον εγκέφαλο.


Υπάρχει πιθανότητα ένα βρέφος να έχει γεννηθεί με παραλυτικό στραβισμό και αργότερα έως τα 20 χρόνια της ζωής του να εκδηλωθεί με διπλωπία.


**Βασική αιτία του συμπτώματος της διπλωπίας σε ηλικίες μεταξύ των 20 και των 40 ετών ίσως να είναι**


* μια νευρική λοίμωξη,
όπως για παράδειγμα η σκλήρυνση κατά πλάκας,
* τραυματισμοί των
οφθαλμικών μυών,
* όγκος στον εγκέφαλο,
* ψευδοόγκος στον εγκέφαλο,
που συναντάται συνήθως στο γυναικείο νεαρό πληθυσμό που διατηρεί παραπανίσια
κιλά.


**Αιτίες της διπλωπίας για τις ηλικίες των 50 ετών και άνω συνήθως είναι**


* η υπέρταση,
* ο σακχαρώδης διαβήτης,
* κάποιος όγκος επίσης στον εγκέφαλο,
* το αγγειακό επεισόδιο σε ένα από τα νεύρα που νευρώνει εκείνον τον μυ που τραβάει το μάτι προς τα έξω.

Αυτό που παρατηρούμε είναι ότι σε όλες τις ηλικίες η κοινή αιτία γέννησης της διπλωπίας είναι οι όγκοι εγκεφάλου.



d8ab3da754c09ab8348ac9562d8d18cf
Ποια τα συμπτώματα της διπλωπίας;
matakia.gr
2019.47
**Η διπλωπία συνήθως προκαλεί:**


* Σύγχυση,
* Ανησυχία,
* Έντονη ζαλάδα,
* Ενοχλητικό πονοκέφαλο.

f318ded7d2a89098fadbc6ef9d8d37c5
Ποιους ‘’τύπους’’ διπλωπίας συναντάμε και πώς γίνεται η διάγνωση της;
matakia.gr
2019.47
Το πρώτο βήμα για τη διάγνωση της διπλωπίας είναι να εξακριβώστε εάν είναι **διόφθαλμη ή μονόφθαλμη**. Δηλαδή εάν κλείσετε ένα από τα δύο μάτια σας παραμένει το σύμπτωμα ή αυτό εξαφανίζεται;


Στην περίπτωση που έχουμε να κάνουμε με **μονόφθαλμη διπλωπία** αυτή έχει τη ρίζα της συνήθως σε υψηλό [αστιγματισμό](https://www.matakia.gr/ygeia-mation/astigmatismos/) ή καταρράκτη και δεν προέρχεται από νευρολογική παθολογία. Τι εννοούμε όταν μιλάμε για μονόφθαλμη διπλωπία; Σημαίνει ότι αφού κλείσουμε το ένα μάτι αυτή παραμένει. Εξακολουθούμε και βλέπουμε το ένα αντικείμενο, ως δύο. Το ένα λίγο πιο αμυδρό από το άλλο. Μπορεί να βρίσκεται δίπλα από το πρώτο, ή πλάγια και πάνω του, ή πλάγια και από κάτω του, ή απλώς από πάνω του.


Ασφαλώς και είναι υποχρεωτική η επίσκεψη σε οφθαλμίατρο. Τις πιο πολλές φορές το πρόβλημα λύνεται για πάντα ή με τη χρήση γυαλιών οράσεως είτε με τη χρήση φακών επαφής ή και με χειρουργική επέμβαση για διόρθωση του διαθλαστικού σφάλματος.


Στην περίπτωση που έχουμε να αντιμετωπίσουμε **διόφθαλμη διπλωπία**, έχουμε να κάνουμε με κακή συνεργασία των δύο οφθαλμών σας. Όταν λέμε διόφθαλμη διπλωπία εννοούμε ότι αυτή εξαφανίζεται, αν κρατήσετε κλειστό το ένα από τα δύο μάτια σας. Δηλαδή εάν κλείνοντας το δεξί σας μάτι, με το αριστερό σας βλέπετε ένα είδωλο… και στη συνέχεια εάν επιχειρώντας το αντίστροφο, αντιλαμβάνεστε πάλι ένα είδωλο, αυτό σημαίνει ότι η διπλωπία προέρχεται από την αδυναμία να συνεργάζονται ομαλά οι δύο οφθαλμοί**. Ο εγκέφαλος λαμβάνει δυο διαφορετικές εικόνες και δεν μπορεί να σχηματίσει μια ξεκάθαρη εικόνα.** 


Στην πλειοψηφία των περιστατικών αυτού του είδους **το σύμπτωμα είναι επίκτητο** και εμφανίζεται μετά την παιδική ηλικία. Γενεσιουργά αίτια μπορεί να είναι κάποιοι τραυματισμοί του οφθαλμού ή του κόγχου οι οποίοι τραυματισμοί είναι πολύ πιθανό να δημιουργήσουν ρήγματα στα ιδιαιτέρως εύθραυστα τοιχώματα, που βρίσκονται τριγύρω από τον βολβό του οφθαλμού στον κόγχο του ματιού. Αυτό μπορεί να οδηγήσει σε μια μετακίνηση των μυών που κινούν οι οφθαλμοί με αποτέλεσμα να προκληθεί η διπλωπία.



9ee400c210fa9d55f4d5942aaef08569
Με ποιους τρόπους αντιμετωπίζεται η διπλωπία;
matakia.gr
2019.47
Αρχικά ο ειδικός οφθαλμίατρος θα προβεί στις απαραίτητες εξετάσεις, **αξονική ή και μαγνητική τομογραφία,** προκειμένου να εντοπίσει το αίτιο που την προκάλεσε για να μπορέσει στην πορεία και να το αντιμετωπίσει.


Οι πιο συνήθεις τρόποι αντιμετώπιση, εάν έχουμε να κάνουμε με **μονόφθαλμη διπλωπία** είναι:


* Η χρήση γυαλιών,
* Η [χρήση φακών επαφής](https://www.matakia.gr/fakoi-epafis/fakoi-epafis-odigos/),
* Η διαθλαστική επέμβαση,
* Η επέμβαση καταρράκτη,
* Και η κάλυψη του οφθαλμού. Συνήθως ο γιατρός κλείνει το ένα μάτι του ασθενούς. Προτιμάται να παραμείνει καλυμμένος ο οφθαλμός που βλέπει λιγότερο. Τις πιο πολλές φορές η βλάβη αποκαθίσταται από μόνη της.


Σε περίπτωση που περάσουν **6 μήνες** και δεν αποκατασταθεί το αίτιο που προκάλεσε την διπλωπία, τότε η λύση είναι η **χειρουργική επέμβαση.** Αν το πρόβλημα δεν λυθεί μετά την πρώτη επέμβαση κάποιες φορές ακολουθεί και δεύτερο χειρουργείο ή συνταγογραφούνται γυαλιά με πρίσματα, τα οποία όμως δεν είναι όλες τις φορές ανεκτά από τον ασθενή. Μπορεί να του προκαλέσουν έντονη καταπόνηση των ματιών, ακόμη και ζαλάδα ή ναυτία και σίγουρα ο χρόνος προσαρμογής είναι αρκετός μέχρι να τα συνηθίσει.


Στην διόφθαλμη διπλωπία η αποκατάσταση είναι εξατομικευμένη. Ανάλογα με την περίπτωση του ασθενούς η θεραπεία δίνεται από κάποιον παθολόγο, νευρολόγο, ή οφθαλμίατρο ή απαιτείται συνδυασμός και συνεργασία των παραπάνω ειδικοτήτων για μια επιτυχημένη λύση του προβλήματος.


**Η διερεύνηση του συμπτώματος της διπλωπίας πρέπει να γίνεται άμεσα, γιατί μπορεί να κρύβει –σε πολύ σπάνιες περιπτώσεις βέβαια- καταστάσεις που ίσως είναι ιδιαίτερα απειλητικές!**

